open-index/open-wikipedia-markdown huggingface dataset:
Kaj Leo Johannesen

**Kaj Leo Holm Johannesen** () er ein færøysk politikar som var lagmann på Færøyane frå 2008 til 2015.

Kaj Leo Johannesen er tidlegare skipsførar og medeigar av Farex, eit fiskeeksportfirma.

Johannesen var frå 1997 til 2000 byrådsmedlem i Tórshavn, og lagtingsmedlem sidan 2002. Han var landsstyresmann for utanrikssaker (utanriksminister) frå 2004 til 2008. I 2004 vart han òg leiar for det liberalkonservative partiet Sambandsflokkurin (*Sambandspartiet*).

26. september 2008 blei Kaj Leo Johannesen vald som lagmann i ei koalisjonsregjering mellom Sambandsflokkurin, det sosialdemokratiske partiet Javnaðarflokkurin og det konservative Fólkaflokkurin (*Folkepartiet*). Johannesen legg mellom anna vekt på å knyta Færøyane nærare til EU.

Johannesen er òg ein tidlegare fotballspelar. Han var målmann for den færøyske klubben HB Tórshavn i 16 år (1984–2000), og blei færøysk meister i 1988, 1990 og 1998. Han spelte òg 4 landskamper for Færøyane sitt A-landslag i 1991 og 1992.

Johannesen er gift med Jórun Johannesen. Dei har sønene Heina og Jákup og bur i Tórshavn.

## Kjelder

**Denne artikkelen bygger på «[[:fo:Kaj Leo Johannesen|Kaj Leo Johannesen]]» frå ,  den 9. oktober 2008.*  

## Bakgrunnsstoff
* Kaj Leo Johannesen si heimeside  på færøysk.
Leucate

**Leucate** er ein kommune i Sør-Frankrike som ligg i departementet Aude i regionen Languedoc-Roussillon. Han ligg ved Middelhavet og har eit typisk søreuropeisk klima med varme somrar og lite nedbør. Kommunen har rundt 3 000 innbyggjarar og eit areal på 24 km². Leucate består hovudsakleg av fire område: Leucate village (landsby), Leucate plage (strand), la Franqui og Port-Leucate. Kommunen har dei siste åra blitt stadig meir turistbasert og opplever ei auka interesse frå skandinaviske turistar.
Svinøy fyrstasjon

**Svinøy fyrstasjon** er eit fyr som ligg på Svinøya i Herøy kommune på Sunnmøre

Fyret vart tent første gong 1. september 1905 og det vart avbemanna nøyaktig 100 år seinare i 2005. Fyret ligg særs vêrhart til like nord for Stad, det mest vêrharde kystområdet i landet. 

## Klima
Meteorologisk institutt har ein vêrstasjon på Svinøy fyr som har vore i drift frå juni 1955. Stasjonen ligg 38 meter over havet. 

## Sjå òg
* Fyr i Noreg

## Kjelder
* 
*
Gullhaug

**Gullhaug** er ein tettstad i Holmestrand kommune i Vestfold. Staden har  og ligg tre km nordvest for Holmestrand sentrum.

## Sjå òg
* Tettstader i Vestfold

## Kjelder
* SSB: «Tettsteder og sentrumssoner. 1. januar 2005. Vestfold»
Stavern

**Stavern** (mellom 1799 og 1930: *[[Fredriksvern]]*) er ein tettstad og by i Larvik kommune i Vestfold. Staden hadde . Han ligg på vestsida ytst i Larviksfjorden. 

Stavern er òg tidlegare kommune i Vestfold som eksisterte fram til 1988, da han vart slått saman med Larvik, Brunlanes, Hedrum og Tjølling til den nye Larvik kommune.

I Stavern ligg Brunla ungdomsskole, barneskulane Jordet skole og Stavern skole, og Stavern kyrkje frå 1756.

## Sjå òg
* Tettstader i Vestfold

## Kjelder
* SSB: «Tettsteder og sentrumssoner. 1. januar 2005. Vestfold»

## Bakgrunnsstoff
Skongenes fyrstasjon

**Skongenes fyrstasjon** er eit fyr som ligg nordaust på Vågsøy i  Kinn kommune, Vestland, på sørsida av Sildegapet og like sør for Stad. 

I 1865 var fyrdirektøren på synfaring mellom Bergen og Stad og det vart sett på som nødvendig med eit leifyr på Skongeneset. Det vart bevila 6875 spesidalar til fyrstasjonen, som vart sett opp i 1870 og fyret vart tent 26. november same året. I 1875 vart det montert tåkeklokke av stål. Klokka gav ni slag med eitt sekunds mellomrom kvart femte minutt. I 1882 vart klokka bytta ut med ei ny klokke i metall som gav betre lyd. I 1932 vart bemanninga auka med ein assistent og det vart bygd ein ny assistentbustad. 

Fyret vart angripe av allierte fly i mars 1945 og bustadane her vart hardt skadde. I 1949-1950 vart det derfor bygd nye bustader. Fyret vart omgjort til tørnstasjon i 1961, og den gamle assistentbustaden vart seld og rive ned. Fyret vart elektrifisert i 1963 og tåkeklokka vart skifta ut med ein nautofon som gav to støt kvart 30. sekund. Fyret vart automatisert og avbemanna i 1985. 

I tillegg til sjølve fyret dannar fire bygningar eit indre tun. Fyrtårnet ligg mot nord, og i tillegg finn ein uthus, lager, fjøs, maskinhus og verkstad. 

I dag vert det drive utleige av Skongenes fyr for overnattingsgjester. Det er tilkomst til fyret via sti, om lag ein times gåtur frå bilvegen. 

## Sjå òg
* Fyr i Noreg

## Kjelder
* 
*
Røværsholmen fyrstasjon

**Røværsholmen fyrstasjon** er eit fyr som ligg på ein holme ved Røvær utanfor Haugesund i Rogaland. 

Stasjonen har eit 13,5 meter høgt raudt fyrtårn i støypejern. Tårnet står på ein fot av hogd stein, som kjem frå Lista fyrstasjon der to steintårn vart tekne ned i 1873. Røværsholmen fyrstasjon vart oppretta i 1892 og har eit 2. ordens linseapparat. 

Det ligg bustad og uthus ved sidan av tårnet og naust og landing like nedanfor. Landingstilhøva er vanskelege. 

Fyrstasjonen er freda etter lov om kulturminne. 

## Sjå òg
* Fyr i Noreg

## Kjelder
* 
* 

## Bakgrunnsstoff
*
Jean-Marie Gustave Le Clézio

**Jean-Marie Gustave Le Clézio** () er ein fransk forfattar. Le Clézio debuterte med romanen *Le procès-verbal*. Han vart utnemnd til vinnar av Nobelprisen i litteratur i 2008.

## Biografi
Jean-Marie Gustave Le Clézio hadde britisk far. Faren var lækjar og kom opphavleg frå Mauritius. Jean-Marie Gustave le Clézio blei fødd i Nice men flytta saman med familien til Nigeria då han var åtte år gamal. Faren hadde arbeidd i landet sidan den andre verdskrigen. To år seinare flytta familien attende til Frankrike. Le Clézio studerte engelsk ved Bristol University i slutten av 1950-åra, og heldt fram med å studere språk ved Institut d’etudes Litteraires i Nice og ved universitetet i Aix-en-Provence. Han tok doktorgraden i meksikansk historie i 1983 på universitetet i Perpignan. Le Clézio har òg arbeidd som lærar ved ulike høgskular i verda, mellom anna i Bangkok og i Mexico City.

Le Clézio har heile livet sitt vore på reisefot. Han har levd saman med ulike folkeslag. Dei første romanane var inspirert av Jean-Paul Sartre og Albert Camus, men òg av dei franske symbolistane. I fylgje *[[Encyclopedia Britannica]]* skriv Le Clézio apokalyptiske romanar som fortel om framandskap ansynes den teknologiske utviklinga.

For sin første roman, *Le procès-verbal* vart Le Clézio nominert til Prix Goncourt og vinnar av Prix Renaudot. I 1970-åra introduserte han den svenske forfattaren Stig Dagerman for franske lesarar.
Eight Days a Week

«**Eight Days a Week**» er ein song skrive av John Lennon og Paul McCartney, og spelt inn av The Beatles for albumet deira *[[Beatles for Sale]]* frå 1964.

Songen vart planlagt gjeve ut på singel, men til slutt vart han berre gjeve ut i USA den 15. februar 1965 der han gjekk til førsteplass. B-sida var «I Don't Want to Spoil the Party». Singelen vart gjeve ut i USA etter at radiokanalr spelte songen frå importerte eksemplar av *Beatles for Sale*, som ikkje vart gjeve ut i USA. Songen var heller ikkje på den amerikanske versjonen av *Beatles for Sale* kalla *Beatles '65*. Seinare vart han gjeve ut på det amerikanske albumet *Beatles VI*.

Paul McCartney har fortalt to historier om korleis tittelen på songen kom til. Den eine var at det var ein sjåfør som sa at han hadde jobba «eight days a week» då han køyrte McCartney til studio ein gong. Den andre forklaringa var at Ringo Starr ein gon sa dette feil.

*Eight Days a Week* var ein av dei første songane der bandet verkeleg eksperimenterte i studio. I løpet av to innspelingar på totalt nesten sju timar den 6. oktober brukte dei berre tid på denne songen. Dei første seks forsøka var med heilt forskjellige byrjingar og den noverande byrjinga var frå ei anna innspeling enn resten av songen. Den endelege versjonen inneheld òg ein annan raritet, han vert tona inn i motsetnad til mange popsongar som vert tona ut på slutten.

## Medverkande
*John Lennon – double-tracked solovokal, acoustic rytmegitar, klapping
*Paul McCartney – harmonivokal, bassgitar, klapping
*George Harrison – korvokal, sologitars, klapping
*Ringo Starr – trommer, klapping
:Personell per Ian MacDonald

## Salslister og salstrofé

### Salslister

### Salstrofé

## Andre versjonar
Songern har vorte spelt av 
* Alma Cogan i 1965 
* The Supremes i 1965
* Procol Harum i 1975
* Billy Preston i 1976
* The Runaways i 1978
* Joan Jett i 1982
* Lorrie Morgan i 1987
* The Libertines i 2003
* The Punkles 
* B.E. Taylor i 2006

## Kjelder

* *Denne artikkelen bygger på «[[:en:Eight Days a Week|Eight Days a Week]]» frå , den 9. oktober 2008.* 
** * oppgav desse kjeldene:*

* 

## Bakgrunnsstoff
* Alan W. Pollack sin omtale av songen
Rune J. Svendsen

**Rune Johan Svendsen** (), også kjent under psevdonymet **Jedychan** (**Jedy**), er ein norsk graffitikunstnar bosatt i Bergen og med atelier i Ytre Arna.

Svendsen er fødd i Drammen. Han har jobba som kunstnar sida 1995. Frå 2005 til 1. september 2008 hadde han atelier i «Trykkeriet» i Vaskerelven i Bergen sentrum.
Han har utsmykka inngangspartiet ved Institutt for økonomi ved Universitetet i Bergen, og er ein av tre kunstnarar som har utsmykka Georg Johannesens plass.

Svendsen har fleire gonger uttala seg i pressa angåande graffiti og graffitimiljøet i Bergen.

## Referansar
Magnus Buflod

*Magnus Buflod*' () var ein norsk lyrikar. Han blei fødd og budde heile livet i Trysil i Hedmark fylke. I tillegg var han var målar og felespelar, og livnærte seg som handverkar. Han var gift med Mina, søster til Einar Skjæraasen.

Han gav ut desse diktsamlingane:

* *På leiting* - eige forlag (1934)
* *Dagrand* - Noregs Boklag (1942)
* *Elva går opp* - Ansgar Forlag (1948)
* *Enno ein morgon* - Noregs Boklag (1965)
* *Frå havet kjem elva att* - Noregs Boklag (1970)
* *Før frosthogget fell* - Noregs Boklag (1976)

I tillegg er han representert i fleire norske diktantologiar. Fleire av dikta hans har vorte sett tone til.

## Utmerkingar

* Han fekk Statens kunstnerstipend i 1949
* Trysil kommune sitt forfatterstipend i 1963 
* Han vann Sunnmørsprisen 1976 for *Før frosthogget fell*
* Han vart utnemnd til æresmedlem i Hedmark forfatterlag i 1989

## Bakgrunnsstoff
* Magnus Buflod, liv og dikting, skrive av dottera.
Einar Skjæraasen

**Einar Skjæraasen** () var ein norsk diktar frå grenda Skjæråsen aust i Trysil. Han var utdanna bankmann og budde i Oslo. 

Skjæraasen debuterte i 1938, og gav i alt ut sju diktsamlingar og ei bok med dikt i utval. Etter at han gjekk bort, kom ei bok med etterletne dikt.

Dei fyrste tre diktsamlingane var skrivne på riksmål, den fjerde var kløyvd mellom riksmålet og trysil-målet. Frå og med den femte samlinga, *Danse mi vise, gråte min sang*, var alle dikta hans på dialekt. Bøkene hans selde godt og han vart ein folkekjær lyrikar. Fleire av dikta hans er tonesette, blant andre «Danse mi vise, gråte min sang», «Vandringsvise» og «Du ska itte trø i graset».

Skjæraasen er representert i Norsk Salmebok. Han fekk Mads Wiel Nygaards legat i 1965.

Et monument over Skjæraasen, utført av Ørnulf Bast, vart avduka i Trysil den 26. juli 1970. Han har også fått ein kulturpris oppkalla etter seg, Skjæraasenprisen.

## Bibliografi

* *Reflekser* (1938)
* *Skritt forbi min dør* (1938)
* *Den underlige våren* (1941)
* *Så stiger sevjene* (1945)
* *Danse mi vise, gråte min sang* (1949)
* *Du ska itte trø i graset* (1954)
* *Sju undringens mil* (utvalde dikt, 1963)
* *Sang i september* (1965)
* *Bumerke* (etterletne dikt, 1966)

## Bakgrunnsstoff
* Einar Skjæraasen på Allkunne
* Digitaliserte bøker av Einar Skjæraasen hjå Nasjonalbiblioteket
* Hedmark fylkesbibl. om Skjæraasen 
* NRK - lydopptak
* NRK - lydopptak, Magne Skjæraasen om far sin
Berger

**Berger** er ein tettstad i Drammen kommune i Buskerud som delvis strekkjer seg inn i nabokommunen Holmestrand i Vestfold. 
Det meste av tettstaden ligg i Drammen kommune.
Staden har  og ligg ved vestsida av Drammensfjorden, åtte km sørom Svelvik sentrum, og 14 km frå Sande sentrum.

Her ligg barneskulen Berger skole og Berger kyrkje frå 1895.

## Sjå òg
* Tettstader i Vestfold

## Kjelder
* SSB: «Tettsteder og sentrumssoner. 1. januar 2005. Vestfold»
Nesbygda

**Nesbygda** er ein tettstad i Drammen kommune i Viken. 

Fram til 2020 låg staden i Vestfold fylke. 

Staden har  og ligg på vestsida av Drammensfjorden, kring 15 kilometers køyring nordom Svelvik sentrum.

Her ligg barneskulen Tangen skole og Nesbygda kyrkje frå 1916.

## Sjå òg
* Tettstader i Vestfold

## Kjelder
* SSB: «Tettsteder og sentrumssoner. 1. januar 2005. Vestfold»
Selvik

**Selvik** er ein tettstad i Holmestrand kommune i Vestfold. 
Staden har  og ligg på austsida av Sandebukta, fire kilometers køyring søraust for Sande sentrum.

## Sjå òg
* Tettstader i Vestfold

## Kjelder
* SSB: «Tettsteder og sentrumssoner. 1. januar 2005. Vestfold»
Ekeberg

**Ekeberg** er høgdedraget som stig opp sørøst for Bjørvika i Gamlebyen i Oslo. Berget er langstrekt og heilt flatt og toppen blir kalla Ekebergplatået. Ekeberg ligg på rundt 140 moh., og det høgaste punktet ligg på 207 moh.

På Ekeberg finn ein mellom anna helleristingar, skålgroper, steinsettingar, oldtidsvegar og 
rydningsrøyser. Arkeologiske funn viser at det har budd menneske på Ekeberg i  år. Her ligg òg Ekebergrestauranten, Ekebergparken og den tidlegare Sjømannsskolen. 

## Folk frå Ekeberg
*Kristian Emil Schreiner, anatomiprofessor

## Kjelder

*Knut Are Tvedt (red): *[[Oslo byleksikon]]*, Kunnskapsforlaget 2010, ISBN 978-82-573-1760-7
Flåvær fyrstasjon

**Flåvær fyrstasjon** er eit fyr som ligg på den vesle Varholmen i Flåvær i Herøyfjorden, sørvest for Fosnavåg i Herøy kommune på Sunnmøre. 

Fyret vart tent i 1870 og har ei fyrlykt som er plassert i toppen av fyrbustaden. I starten var fyret utstyrt med bevegelege skjermar og eit slags klippapparat av eldre fransk modell. Klippapparatet vart skifta ut i 1887 med eit meir moderne eitt. 

I 1914 vart fyrbygningen ombygd og det vart sett inn ei ny lykt. Lyshøgda vart då auka med 1,1 meter til 16,8 meter over havet. I 1952 fekk fyret elektrisk straum og som reservekjelde vart det installert ein dieselmotor som generator. Fyret vart avbemanna og automatisert i 1979. 

## Sjå òg
*Fyr i Noreg

## Kjelder
*
*Bjørkhaug, Birger og Poulsson, Sven. *Norges Fyr, Fra Stad til Grense-Jakobselv*, bind 2. Grøndahl & søn forlag AS, 1987
## Bakgrunnsstoff
*
Yves Leterme

**Yves Camille Désiré Leterme** () er ein belgisk politikar og statsminister i Belgia frå 25. november 2009 til 6. desember 2011. Han var tidlegare statsminister frå 20. mars 2008 til 30. desember 2008.

Leterme vart fødd i Wervik i Vest-Flandern. Faren er vallonsk og mora flamsk. Han studerte jus og statsvitskap ved universiteta i Leuven og Gent. Han var politisk aktiv i ungdomspartiet til det kristendemokratiske partiet, og leia lokallaget i Ieper i 1983.

Frå 2003 til 2004 var han leiar for det kristendemokratiske partiet Christen-Democratisch en Vlaams (CD&V -*Kristendemokratisk og flamsk*). 20. juli 2004 vart han statsminister i Flandern, noko han var til 26. juni 2007. Ved det belgiske parlamentsvalet i juni 2007 vart CD&V det største partiet, men Leterme klarde ikkje å danna regjering, og etter ei langvarig politisk krise danna den sitjande statsministeren Guy Verhofstadt ei mellombels regjering i desember same året. Leterme var visestatsminister i den regjeringa. 20. mars 2008 danna Leterme regjering, i koalisjon med Verhofstadt sitt parti *Flamske liberale og demokratar* (Vlaamse Liberalen en Democraten) og dei frankofone partia *Reformrørsla* (Mouvement Réformateur), *Sosialistpartiet* (Parti Socialiste), og *Demokratisk, humanistisk senter* (Centre démocrate humaniste).

Etter at drøftingar om grunnlovsreformar gjekk i stå, leverte Leterme 14. juli 2008 avskjedssøknaden sin til kongen. Avskjedssøknaden vart avvist, i påvente av nye drøftingar. 19. desember 2008 leverte han igjen avskjedssøknaden til kongen etter anklagar om at regjeringa hadde blanda seg inn i ein rettsprosess. 30. desember vart han erstatta av partifellen Herman Van Rompuy. Dei same partia vart sitjande i regjering. Då Van Rompuy vart vald til EU-president i november 2009 tok Leterme over statsministerposten att.

## Kjelder

**Denne artikkelen bygger på «[[:nl:Yves Leterme|Yves Leterme]]» frå ,  den 10. oktober 2008.*
Grasøyane fyrstasjon

**Grasøyane fyrstasjon** er eit fyr som ligg på Grasøya i Ulstein kommune på Sunnmøre. Fleirtalsforma Grasøyane viser til dei omlag jamstore øyane Grasøya og Skjærvøya. 

Fyrstasjonen har to fyrtårn. Det eine står i den opphavlege fyrbygningen i tre med tårn i hjørnet og vart bygd i 1886. Det andre er eit 16 meter høgt støypejernstårn frå 1950, det siste som vart bygd i landet. Tretårnet vart skadd under eit flyåtak i 1945. Stasjonen får straum frå eit solcellepanel. Fyrstasjonen vart avbemanna og automatisert i 1986. 

I tillegg har fyrstasjonen maskinhus, uthus og ein finn tufter etter assistenbustad, samt landing med ei lang bryggje i ei langgrunn fjøre. 

Fyrstasjonen ligg innanfor området som er dekt av Runde naturreservat og er verna etter lov om naturvern. I tillegg har fyrstasjonen fyrhistorisk verdi med to generasjonar fyrtårn, og er derfor òg freda etter lov om kulturminne. 

## Sjå òg
* Fyr i Noreg

## Kjelder
* 
* 

## Bakgrunnsstoff
*
Høgsteinen fyrstasjon

**Høgsteinen fyrstasjon** er eit fyr som ligg heilt sør på Godøy og består av eit kvitt teglsteinstårn ytst på ein lang molo. 

Fyret vart bygd i 1857 og har eit 11 meter høgt tårn. Tårnet er innvendig fora med naturstein. Fyrstasjonen vart nedlagt i 1905 og det opphavlege lyktehuset, bygd av Nes Jernverk, vart erstatta av ei støypejernslykt. 

Fyrtårnet vert rekna som sjeldan i Noreg med tegl som byggmateriale og er derfor freda etter lov om kulturminne. 

## Sjå òg
* Fyr i Noreg

## Kjelder
* 
* 

## Bakgrunnsstoff
*
Boarsvineblom

**Boarsvineblom** (*Senecio inaequidens*) er ein opptil 60 cm høg plante med gule, prestekrageliknande blomstrar. Han høyrer naturleg heime i høglandet i Sør-Afrika, men veks no også i store delar av Europa.

Boersvineblomen er giftig for dyr og menneske, og beitedyr unngår han til vanleg. Likevel er det meldt om at beitedyr har døydd etter å ha ete planten. 

## Spreiing til Europa
Boarvineblomen kom til Europa gjennom eksport av saueull. 
Boarsvineblomen har sidan 1980 spreidd seg massivt på industriområde og langs vegkantar i Tyskland. I 1995 vart planten funnen i Noreg, på eit jarnbanespor i Oslo. 
Sidan er han påsvist i fleire kommunar, mellom anna på eit industriområde på Lista. 

## Kjelder

* *[[Nationen]]*: «Slår alarm om giftplante» 

## Bakgrunnsstoff
Lepsøyrevet fyrstasjon

**Lepsøyrevet fyrstasjon** er eit fyr som ligg på Lepsøy rev i Haram kommune på Sunnmøre. 

Fyret vart oppretta i 1879 i enden av ein lang molo. Før fyret vart tent låg det første fyrskipet i landet i leia utanfor revet. På grunn av dette revet som strekte seg over sundet mellom fastlandet og Lepsøya kunne skipa berre passere ei smal og grunn renne i revet. 

Fyrkommisjonen var uroa for skipstrafikken på grunn av tilhøva her og fyrskipet vart plassert her i 
1856. Fyrskipet sleit seg derimot frå fortøyingane i ein storm alt i 1857 og skroget fekk så store skadar at skipet vart kondemnert. For å stå av vinterstormane vart det derfor plassert eit større fyrskip på same staden. Det nye fyrskipet lyste opp første gong 8. januar 1858 og var i bruk fram til 1867 då nok eit nytt skip tok over. Skipet hadde ein fyrvaktar, tre menn og ein gut. Sidan det var dyrt å halde fyrskipet i drift og det berre vert rekna å ha ei levetid på 8-10 år føreslo ein å byggje eit fyr på fastlandet. 

Fyret vart bygd ytst på ein 220 meter lang molo. Fyret inneheldt òg bustaden til fyrvaktaren og familien hans. På land stod naust, uthus og fjøs. Fyret vart tent i 1879 og fyrskipet vart avbemanna og seld. Fyret fekk elektrisk stram i 1930. Under den andre verdskrigen vart fyret angripe av allierte fly to gonger i 1944 og sterkt skadd. 

Fyret vart automatisert og avbemanna i 1956. 

## Sjå òg
* Fyr i Noreg

## Kjelder
* 
* Bjørkhaug, Birger og Poulsson, Sven. *Norges Fyr, Fra Stad til Grense-Jakobselv*, bind 2. Grøndahl & søn forlag AS, 1987
* Monrad-Krohn, Danckert. *Norske Fyr, Nasjonal verneplan for fyrstasjoner.* Riksantikvarens rapporter nr. 24 1997

## Bakgrunnsstoff
*
Ulla fyrstasjon

**Ulla fyrstasjon** er eit fyr som ligg på Kvernholmen i Haram kommune på Sunnmøre

I 1872 vart det løyvd pengar til å få bygt eit fiskefyr på Kvernholmen og det vart bygd ein liten fyrbygning her. Fyret stod ferdig hausten 1873 og vart tent første gong 25. januar 1874. Frå 1889 vart brennetida utvida og stasjonen måtte derfor utvidast til familiestasjon. Det vart bygd ny bustad med uthus og naust, samt eit lite fjøs. 

I 1898 fekk fyret ei 4. ordens linse med fleire klippsektorar slik at lyset lyste i forskjellige fargar i forskjellige retningar. I januar 1901 vart fyret råka av ein storm og naustet vart flytta av bølgjene, men ikkje øydelagd. Fyret vart forsterka i 1929 og fekk elektrisk straum innlagt. 

I oktober 1944 bomba allierte fly fyrstasjonen og førte til store skadar. Gjenoppbygginga av fyret starta i 1950. Det vart då bygd ein ny fyrbygning med støypejernslykt på taket. I 1975 vart fyret automatisert og avbemanna. 

Ein kort periode leigde forsvaret fyret av Kystverket og nytta det til ulike tilskipingar. I 2003 tok Kystverkklubben Ullafyrets Venner over ansvaret for å vedlikehalde fyrstasjonen. I dag vert det drive fyrkafé og ulike tilskipingar, og det er høve for overnatting. 

Fyrstasjonen vart i år 2000 freda etter lov om kulturminne. Han ligg i område med fugle- og dyrelivsfredning

## Sjå òg
* Fyr i Noreg

## Kjelder
* 
* 

## Bakgrunnsstoff
*
Alnes fyrstasjon

**Alnes fyrstasjon** er eit fyr som ligg nord på Godøy i Giske kommune på Sunnmøre, vest for Ålesund. 

Fyrstasjonen vart oppretta i 1852 og automatisert og avbemanna i 1982. Godøy er landfast med bru og tunnelsambadn til Vigra, og det går bilveg heilt fram til Alnes fyr, som er eit populært turistmål i området. 

I første omgang vart det oppretta ei privat lykt på Alnestangen for at dei lokale fiskarane skulle ha eit lyssignal å gå etter under torskefisket. I starten var det tre talglys i ei lita fyrstove. Fiskarane i området skulle alle medverke til drifta av fyret, men då dette ikkje skjedde vart Staten oppmoda om å ta over drifta i 1859. Staten avviste oppmodinga og fyret vart derfor nedlagt i 1862. Borgund kommune, som Alnes då høyrde til, sende inn fleire søknadar og i 1869 vart det endeleg gjeve 250 spesidalar for ei lita fyrlykt i ei mast. Denne lykta vart seinare flytta inn i eit lite skur. 

I 1874 var fyret tend frå 1. august til 15. mai og det vart vanskelgare å få tilsynsmann. Fyrvesenet tilsette då ein fast fyrvaktar og bygde bustad til han i 1876. Bygningen vart ei kombinert fyrlykt og familiebustad. I 1891 vart det gjort store utvidingar på fyrstasjonen med nytt vaktrom i andre etasje. Lykta var då 24,7 meter over flo sjø. Eit fransk linseapparat av 4. orden vart sett inn i 1905. 

I 1936 vart det bygd eit nytt vinkeljerntårn med ei høgd på 22,5 meter for å få fyrlykta enno høgare over havet. Slike tårn er sjeldne å sjå i landet. Etter at fyret vart automatisert og avfolka i 1982 stod bygningane ved fyrstasjonen i forfall. I 1993 starta ein restaureringsprosess av heile fyrstasjonen for å føre både det utvendige og interiøret tilbake til den opphavlege utsjånaden. Fyrstasjonen er i dag freda etter lov om kulturminne. 

## Sjå òg
* Fyr i Noreg

## Kjelder
* 
* 

## Bakgrunnsstoff
*
Erkna fyrstasjon

**Erkna fyrstasjon** er eit fyr som ligg på ei øy med same namn om lag 5 km nordvest for Alnes fyrstasjon i Giske kommune på Sunnmøre. Det ligg på toppen av ei klippe og vart bygd i 1869. 

## Sjå òg
* Fyr i Noreg

## Kjelder
* 
## Bakgrunnsstoff
*
Flatflesa fyrstasjon

**Flatflesa fyrstasjon** er eit fyr som ligg på holmen Flatflesa i Lyngværfjorden 4 km vest av Gossa i Aukra kommune i Romsdal. Ona fyrstasjon ligg litt lenger vest. 

Fyret vart endra og gjort sterkare i 1961. I 1988 vart fyret erstatta av ei fyrlykt. 

## Sjå òg
* Fyr i Noreg

## Kjelder
* 
## Bakgrunnsstoff
*
Ona fyrstasjon

**Ona fyrstasjon** er eit fyr som ligg på ei høgd i det vesle fiskeværet Ona i Ålesund kommune i Romsdal. 

Fyret består av eit raudt støypejernstårn og er 14,7 meter høgt. Det opphavlege franske linseapparet er intakt. Stasjonen har òg eit bifyr. Ved fyret ligg bustad, uthus og tufter etter assistentbustad. Fyra er framleis eigd av Kystverket, medan resten av bygga på stasjonen er i privat eige. Fyrstasjonen har fulglelivsfreding etter lov om naturvern, medan sjølve fyrstasjonen er freda etter lov om kulturminne. 

## Klima
Meteorologisk Institutt har hatt vêrstasjon her sidan januar 1868, men stasjonen har vorte flytta to gonger, først i mai 1963 og sist i september 1978. Den noverande stasjonen ligg 13 meter over havet og har synopnummer 01212.

## Sjå òg
* Fyr i Noreg

## Kjelder
* 
* 

## Bakgrunnsstoff
*
Aleksej Prokurorov

**Aleksej Aleksejevitsj Prokurorov** () var ein russisk langrennsløpar frå landsbyen Misjino i Vladimir oblast. Han vann mellom anna OL-gull på 30 km klassisk i 1988, gull på 30 km fri under VM i 1997 og femmila i Holmenkollen i 1993 framfor Gudmund Skjeldal. I 1998 vart han tildelt Holmenkollmedaljen saman med Fred Børre Lundberg, Harri Kirvesniemi og Larisa Lazutina. Han la opp etter 2001/2002-sesongen.

Prokurorov døydde 10. oktober 2008 då han vart påkøyrd av ein bil nær jernbanestasjonen i Vladimir i Russland.

## Kjelder

## Bakgrunnsstoff

* 
*
Kvitholmen fyrstasjon

**Kvitholmen fyrstasjon** er eit fyr som ligg på ein liten holme med same namnet nord for Hustadvika i Hustadvika kommune på Nordmøre.

På stasjonen står eit 12 meter høgt tårn av naturstein. I dag er det ikkje lyktehus på tårnet og fyrdrifta er erstatta av ei fyrlykt like ved. I tillegg til fyrtårnet bestod fyrstasjonen av eit lukka tun med maskinhus, bustader og uthus, samt naust og landing. 

På grunn av alderen til fyrstasjonen og det sjeldne materialet tårnet består av er fyrstasjonen freda etter lov om kulturminne. Fuglelivet i området er òg freda etter lov om naturvern. 

Det vart føreslått eit kystfyr i Hustadvika i 1828, men fyrkommisjonen vart ikkje einige om det burde stå på Kvitholmen eller på Ona. Etter ei utreiing vart det gjort synfaring i området i 1838 og Kvitholmen vart vald ut som den beste løysinga. Arbeidet tok til i 1840 og to år seinare stod fyrstasjonen ferdig. 

Den første fyrdirektøren i landet var løytnant Arntsen og han to med seg 100 mann ut til Kvitholmen for å byggje fyrstasjonen. Tårnet vart bygd av gråstein frå austsida av Kvitholmen og hogd til. Andre material vart frakta med fartøy og føringsbåtar. Til innvendig fôring gjekk det med 39&nbsp;000 murstein. Fyrstasjonen stod ferdig i 1842 og fyret vart første gong tent 1. september dette året. På toppen av det kvite steintårnet stod ei raud fyrlykt med 2. ordens linseapparet frå Frankrike. Lyshøgda var då 25 meter over havet med ei lysvidde på 15,1 nautiske mil. 

24. - 26. februar 1854 vart fyrstasjonen råka av ein kraftig storm. Sjøen braut over det høgaste punktet på holmen (16 moh.) og slo ut vindauga i fyrmeisterbustaden i første etasje. Det meste av dei brulagde vegane vart borte og brønnen vart fylt med saltvatn. 

Det var snakk om å opprette eit fyr til i nærleiken av Kvitholmen, men i staden vart det oppretta eit bifyr på same stad. Det stod ved sidan av det gamle fyret og etter nokre år vart det gjeve midlar til å flytte lykta på bifyret over på steintårnet. For å gje plass til denne store lykta kappa ein i 1906 av 8 meter av steintårnet, slik at det i dag har ei høgd på vel 8 meter. 

I 1956 vart det bygd eit 12 meter høgt betongtårn og sett inn ei lykt med 3. ordens fyrapparat. I 1977 vart det sett inn ein Racon her. 

Fyret vart automatisert og avbemanna 1990.

## Sjå òg
* Fyr i Noreg

## Kjelder
* 
* 
* Kvitholmens venner 
*
Gammaglimt

**Gammaglimt** er dei mest kraftige eksplosjonane i universet sidan Big Bang og det mest lyssterke fenomenet ein kjenner til. Gammaglimt skjer på avstandar av milliardar av lysår og består av ein kraftig utladning av gammastråling og ein seinare etterglød i synleg lys. Gammaglimt kan vara i alt ifrå millisekund til fleire minutt.

Sannsynet for at ei av desse strålene treff jorda, er forsvinnande liten, men dersom det skulle skje, ville det ha øydeleggjande verknad for livet på jorda. 

## Opphav

Det finst ulike teoriar for kva som er opphavet til gammaglimt:

* hypernovaeksplosjonar som let etter seg svarte hòl
* binærsystem beståande av nøytronstjerner eller svarte hòl slår seg saman til eit svart hòl

I det første scenarioet går kjernen til ei massiv stjerna tom for kjernar som kan fusjonerast med energigevinst. Dette skjer når kjernen består av jern, og kjernen vil no kollapsa til eit svart hòl om stjerna er massiv nok. Store mengder frigjord energi vil so skapa to jetstråler av partiklar med relativistisk fart som går ut frå polane til stjerna. Dette vil kunna bli observert som eit gammaglimt om ei av jetstrålene peikar mot jorda.

I det andre scenarioet vil samanslåinga av to nøytronstjerner eller ei nøytronstjerna og eit svart hòl føra til at store energimengder blir frigjorde og igjen gje opphav til to jetstråler som kan registrerast som gammaglimt.

## Historia

Gammaglimt blei først observert i 1967 av dei amerikanske Vela-satellittane som leitte etter energirik gammastråling som skulle stamma frå sovjetiske atomprøvesprengningar på baksida av månen. I staden oppdaga satellittane gammastråling frå andre stader i universet; utan at ein visste kor dei kom ifrå. Seinare observasjonar har vist at gammaglimt skjer på svært store avstandar på milliardar av lysår.

## Bakgrunnsstoff

* Artiklar om gammaglimt på heimesidene til Universitet i Oslo
* Sida hos NASA om gammaglimt

## Kjelder
Hestskjæret fyrstasjon

**Hestskjæret fyrstasjon** er eit fyr som ligg på Hestskjæret på nordsida av Averøy på Nordmøre. 

Fyrtårnet er om lag 20 meter høgt og lyshøgda er 24,5 moh. Hestskjæret fyr har Racon med ei utstrekking på 1,13 nautiske mil og morseteiknet «**K**».

## Historie

Hestskjæret fyr vart første gong tent 1. november 1879. Ein storm i 1883 påførte fyret så store skader at det tok 3 veker før det var i drift att. Søndag 13. februar 1944 vart hurtigruteskipet DS «Irma» og lasteskipet «Henry» senka av norske torpedobåtar utanfor Hestskjæret fyr. I 1960 vart fyret elektrifisert, og i 1986 vart det automatisert og avbemanna.

## Sjå òg
* Fyr i Noreg

## Kjelder

* *Denne artikkelen bygger på «[[:nb:Hestskjær fyr|Hestskjær fyr]]» frå , den 11. oktober 2008.* 
** * oppgav desse kjeldene:*
* Kulturnett Møre og Romsdal - Hestskjær fyr Vitja 11. oktober 2008

### Andre kjelder
* 
## Bakgrunnsstoff
*
Stavenes fyrstasjon

**Stavenes fyrstasjon** er eit fyr som ligg nordaust på Averøya og markerer innløpet til Sørsundet og hamna i Kristiansund. Det ligg om lag 3 km nord for Bremsnes.

Fyrstasjonen vart tent som leifyr i 1842. Fyrlykta hadde eit 5. ordens fyrapparat og var plassert i eit karnapp på stoveveggen i fyrbygningen. 

I åra 1847 til 1854 skal det ha vore mange sterke stormar på Hustadvika og mange sjøfolk skal ha berga seg i land på fyret. Store sjøar skylde over husa og sjøvatn rann ned skorsteinen, medan vindauge vart slått inn. 

I 1894 vart det bygd nytt fyrlykthus og lagt inn fleire klipp- og farga sektorar. I 1907 vart det gamle fyrapparatet bytta ut med eit nytt 4. ordens linseapparet. 

I 1953 vart det bygd ny bustad ved fyret og det vart elektrifisert med straum frå eige aggregat. I 1976 vart fyrstasjonen automatisert og avbemanna. 

## Sjå òg
* Fyr i Noreg

## Kjelder
* 
* Bjørkhaug, Birger og Poulsson, Sven. *Norges fyr, fra Stad til Grense-Jakobselv* Bind 2. Grøndahl & søn forlag A.S 1987

## Bakgrunnsstoff
*
Grip fyrstasjon

**Grip fyrstasjon** er eit fyr som ligg på ein naken holme ved fiskeværet Grip utanfor Kristiansund på Nordmøre. 

Tårnet er bygd i støypejern og plassert på eit høgt fundament av hogd stein. I tillegg til fyrtårnet finn ein eit betongnaust og to landingar, men landingstilhøva er vanskeleg. Fyret stod ferdig i 1888 og er 44 meter høgt. I 1977 vart fyret avbemanna og automatisert. 

Fyret er freda etter lov om kulturminne. 

## Sjå òg
* Fyr i Noreg

## Kjelder
* 
* 

## Bakgrunnsstoff
*
Haugjegla fyrstasjon

**Haugjegla fyrstasjon** er eit fyr som ligg på ei låg og flat øy ute i havet nord for Smøla og Veiholmen på Nordmøre. Fyret er det nordlegaste byggverket i Møre og Romsdal. 

Fyrtårnet i støypejern er 14 meter høgt og er plassert på ein 7 meter høg betongsokkel. Fyret er bygd i 1922 og det opphavlege franske linseapparetet er framleis i bruk. Fyret vart automatisert og avbemanna i 1988. Lysvidda til fyret er 15,3 nautiske mil. 

Haugjegla er eit leifyr og skal saman med Sletringen fyrstasjon lose fartøy trygt inn Ramsøyfjorden mot Trondheim, eller saman med Skalmen og Grip fyrstasjon lose vidare vestover mot Kristiansund og Hustadvika. 

Kystverket pussa opp fyret utvendig sommaren og hausten 2006. Haugjegla fyr kan leigast for overnatting.

Haugjegla fyr er freda etter lov om kulturminne.

## Sjå òg
* Fyr i Noreg

## Kjelder
* 
* 

## Bakgrunnsstoff
*
Discovery

**Discovery** (engelsk for 'oppdaging') kan vise til:

## Media

* Discovery Communications, amerikansk medie og underhaldningsføretak.
* Discovery Channel Betalfjernsynskanal tilgjengeleg på ei rekkje digitale plattformer.
* Discovery Channel Pro Cycling Team, eit tidlegare amerikansk sykkellag

## Antarktisutforsking
* RRS «Discovery», polarskuta som Robert Falcon Scott nytta på den første ekspedisjonen sin til Antarktis. 
* Discovery-ekspedisjonen, den første britiske ekspedisjonen til Antarktis på 1900-talet. 

## Romfart

* Discovery-programmet eit NASA romfartsprogram.
* «Discovery» - ei amerikansk romferje.
* «Discovery One» er eit oppdikta romfartøy frå filmen *[[2001: A Space Odyssey]]*.

## Anna

* Discovery, ein eplesort.
Bjørnsund fyrstasjon

**Bjørnsund fyrstasjon** er eit fyr som ligg på Måøya ved Bjørnsund i Hustadvika i Møre og Romsdal og var bemanna fram til 1993. 

Lykta har ei høgd på 26 meter over havet og lysstyrken er 16&nbsp;200 candela, som gjev ei rekkevidd på 15,3 nautiske mil. 

Fyret vart bygd for å betre navigasjonstilhøva ved innseglinga frå Hustadvika til den indre leia. Fyret vart tent første gong i 1871. I 1882 vart det gjort krav frå fiskarane og andre overlosen om å gjere lyset sterkare, noko som skjedde i 1886. I 1902 vart det installert eit 2. ordens linseapparat. I 1899 vart det søkt om å få tåkesignal på fyret, men dette kom først i 1917. Ved tåke gav hornet eit signal kvart 10. sekund. 

I 1948 fekk stasjonen elektrisk straum og ein supertyfon gav betre tåkesignal. Ein spesiell tåkedetektor vart installert for å skjere ned på mannskapet, men denne fungerte ikkje under dei tøffe vêrtilhøva på Hustadvika. 

I 1957 vart det oppretta radiofyr, som vart erstatta av radarfyr (Racon) i 1977, eitt av dei første i landet. Stasjonen vart omgjort frå familiestasjon til tørnstasjon i 1974. 

## Sjå òg
* Fyr i Noreg

## Kjelder
* 
* 
* Bjørnsund fyrstasjon på Møre og Romsdal Kulturnett
Hellevik fyrstasjon

**Hellevik fyrstasjon** er eit fyr som ligg på Lepsøya ved Haramsfjorden i Haram kommune i Møre og Romsdal. 

Fyret vart oppretta som eit privat fyr i 1880, men overteke av Staten i 1883. Fyret var bemanna fram til 1973 og i 1988 vart det erstatta av ei fyrlykt like ved. 

## Sjå òg
* Fyr i Noreg

## Kjelder
* 
*
Storholmen fyrstasjon

**Storholmen fyrstasjon** er eit fyr som ligg på Storholmen, 8 km vest av Vigra, i Giske kommune i Møre og Romsdal. Det ligg 6 km nord for Erkna fyrstasjon. 

Fyret vart oppretta i 1920. Varer og folk måtte heisast på land frå sjøen. Frå 1970 til fyret vart avbemanna og automatisert i 1980 vart transport utført med helikopter. 

## Sjå òg
* Fyr i Noreg

## Kjelder
* 
## Bakgrunnsstoff
*
Skalmen fyrstasjon

**Skalmen fyrstasjon** er eit kystfyr som ligg utanfor Smøla i Møre og Romsdal. 

Fyret vart oppretta i 1907. Det har eit bifyr i same bygning. Fyrbygningen er 15,5 meter høg og lyshøgda er 24 meter. Dette gjev ei lysvidde på 14,8 nautiske mil. Fyrlykta har eit 4. ordens linseapparat. Fyret vart forsterka i 1962 og avbemanna og automatisert i 30. juni 2002. 

Den første fyrvokteren på Skalmen var førstestyrmann Anton Lund som var med på Gjøa-ekspedisjonen til Roald Amundsen. Lund hadde med seg ein sledehund frå denne ekspedisjonen ut på fyret og enno er det spor etter hunden i sementen på fyret. 

## Klima
Det var vêrstasjon på Skalmen fyr frå november 1984 til mai 2002, og stasjonen er av stadane i landet der ein har målt kraftigast vind. Under nyårsorkanen i 1992 vart det her målt ein vindstyrke på 46 m/s med vindkast opp i 62 m/s (223 km/t). Stasjonen låg 13 meter over havet. 

## Sjå òg
* Fyr i Noreg

## Kjelder
* 
* Eklima
* Fyrhistorie på gjestekro.no 

## Bakgrunnsstoff
*
Sundbyfoss

**Sundbyfoss** er ein tettstad i Holmestrand kommune i Vestfold. 
Staden har  og ligg vestom Hillestadvatnet, tre km søraust for tettstaden Hof. Sundbyelva går nordom tettstaden.

## Sjå òg
* Tettstader i Vestfold

## Kjelder

* SSB: «Tettsteder og sentrumssoner. 1. januar 2005. Vestfold»
Fredrikstad domkyrkje

**Fredrikstad domkyrkje** er ei langkyrkje frå 1880 i Fredrikstad kommune i Østfold fylke.

Byggverket er i tegl og har 1100 plassar.

Sidan 1911 har det vore ei fyrlykt i kyrkjetårnet. Lykta har nummer 010800 i den norske fyrlista med namn «Kirketårnet» og vert av Kystverket rekna som ei «lanterne på underbygg». I tillegg er lykta ein del av ein overeitt. Fyret er truleg eitt av to i verda som er plassert i eit kyrkjetårn. Lyshøgda er 40 meter over havet og består av eit kvitt okkulterande lys. 

## Bakgrunnsstoff
* Nettstaden til Fredrikstad domkyrkje 
* Om Fredrikstad sokn på nettstaden til Den norske kyrkja
* Kart frå 1979 som viser kyrkjestader og soknegrenser, på nettstaden til Universitetet i Bergen
* «Kirkebøker, Østfold» på nettstaden til Arkivverket 
* Eldre fotografi av Fredrikstad domkyrkje på nettstaden til Nasjonalbiblioteket
* 

## Kjelder
Vatlestraumen fyrstasjon

**Vatlestraumen fyrstasjon** er eit fyr som ligg i Vatlestraumen i Hjeltefjorden like vest for Bergen i Vestland. 

Fyret vart oppretta i 1882 med ein fyrbygning i betong. Det var ei lanterne montert på sjølve huset, men i dag er det bygd ei ny fyrlykt føre grunnmuren på huset. 

## Sjå òg
* Fyr i Noreg

## Kjelder
*
Kyrhaug fyrstasjon

**Kyrhaug fyrstasjon** er eit fyr som ligg på Ringholmen, ei lita øy like aust for Edøya i Edøyfjorden og søraust for Smøla. 

Fyret vart bygd i 1833 og avbemanna i 1967 då det vart erstatta av ei fyrlykt. Fyrbygningen er i dag 14,2 meter høg med ei lyshøgd på 17,8 meter over havet. Dette gjev ei lysvidde på 13,4 nautiske mil. 

## Sjå òg
* Fyr i Noreg

## Kjelder
* 
*
Kirkevoll/Brekkeåsen

**Kirkevoll/Brekkeåsen** er ein tettstad i Tønsberg kommune i Vestfold. Staden har  og ligg nordom Revetal. Brekkeåsen er eit bustadfelt sørom Våle kyrkje, barneskulen Kirkevoll skole og Bibomyra idrettsanlegg. Tettstaden strekkjer seg vidare nordover til og med Gjelstad.

## Sjå òg
* Tettstader i Vestfold

## Kjelder
* Nettstaden til Re kommune
* SSB: «Tettsteder og sentrumssoner. 1. januar 2005. Vestfold»
Revetal/Bergsåsen

**Revetal/Bergsåsen** er ein tettstad i Tønsberg kommune i Vestfold. Staden har .
Revetal var kommunesenter i tidlegare Re kommune og Bergsåsen er eit bustadområde vest for Revetal. På Revetal ligg Revetal ungdomsskole og barneskulen Røråstoppen skole.

## Sjå òg
* Revetal
* Tettstader i Vestfold

## Kjelder
* SSB: «Tettsteder og sentrumssoner. 1. januar 2005. Vestfold»
Gretteåsen

**Gretteåsen** er ei bygd i Undrumsdal i Tønsberg kommune i Vestfold. Bygda er eit bustadområde seks kilometers køyring austom Revetal. 

## Sjå òg
* Tettstader i Vestfold

## Kjelder
* SSB: «Tettsteder og sentrumssoner. 1. januar 2005. Vestfold»
Ticket to Ride

:*For brettspelet med same namn, sjå [[brettspelet Ticket To Ride]]*.

«**Ticket to Ride**» er ein song av The Beatles frå albumet *[[albumet Help!|Help!]]* i 1965. Han vart spelt inn 15. februar 1965 ved Abbey Road Studios og gjeve ut to månader seinare. Musikkmagasinet Rolling Stone plasserte songen på 384. plass over dei 500 største songane gjennom tidene. 

Songen vart hovudsakleg skrive av John Lennon (og tilskriven Lennon/McCartney) og kva Paul McCartney medverka med er omstridd. Lennon sa at McCartney innverknad var avgrensa til korleis Ringo Starr spelte trommer. McCartney hevdar derimot at dei nærast skreiv han i lag. Lennon sa at då songen skiftar tempo i slutten (med teksten «My baby don't care») var ein av favorittdelane hans av songen. Dette var òg den første songen til Beatles der McCartney spelte sologitar. 

## Utgjeving
«Ticket to Ride» vart gjeve ut på singel 9. april 1965 (19. april i USA) med «Yes It Is» som B-side. Han nådde toppen av singellista både i USA, Storbritannia og Noreg. I Noreg låg han fire veker på førsteplassen og i alt 14 veker inne på Topp 10. 

## Ettermæle
 
Både Richie Unterberger i Allmusic og forfattar Ian MacDonald skildrar «Ticket to Ride» som ein viktig milepåle i den musikalske utviklinga til the Beatles. Rytmen er hardare og tyngre enn på tidlegare Beatles-songar. MacDonald skildra han som psykologisk djupare enn noko anna The Beatles hadde gjort før og ekstraordinær for si tid. Etter at Beatles vart oppløyst uttalte Lennon at dette var den første heavy metal-songen nokon gong med eintonig basslinje, repeterande trommer og tunge gitarlinjer.

## Medverkande
I følgje Ian MacDonald:
*John Lennon &ndash; vokal, rytmegitar
*Paul McCartney &ndash; harmonivokal, bassgitar, sologitar
*George Harrison &ndash; sologitar (12-strengs), rytmegitar
*Ringo Starr &ndash; trommer, tamburin, klapping

## Andre versjonar
* Carpenters i 1969. Nådde 54. plass på amerikanske *[[Billboard]]* Hot 100
* Vanilla Fudge i 1967.
* Hüsker Dü på konsertar. 
* The Fifth Dimension i 1967.

## Salslister
### The Beatles version

### The Carpenters-versjonen

## Kjelder

* *Denne artikkelen bygger på «[[:en:Ticket to Ride|Ticket to Ride]]» frå , den 11. oktober 2008.* 
** * oppgav desse kjeldene:* 

----
* 
* 
*
Nykirke

**Nykirke** er ein tettstad i Horten kommune i Vestfold. Staden har  og ligg austom Europaveg 18, kring ti kilometers køyring vest for Horten sentrum.
Her ligg Nykirke kyrkje og Fagerheim skole. 
Vestfoldbanen går gjennom Nykirke, men Nykirke stasjon er nedlagd. Næraste stad med togstopp er Skoppum.

## Kjende personar frå Nykirke
* Olaf Tufte - olympisk meister i roing

## Sjå òg
* Tettstader i Vestfold

## Kjelder

* Om Nykirke på nettstaden til Horten kommune 
* SSB: «Tettsteder og sentrumssoner. 1. januar 2005. Vestfold»
Fylkesveg 45 i Oppland

**Fylkesveg 45 i Oppland** går mellom Skari og Bleiken i Gran kommune. Vegen er 3,2 km lang.

## Kommunar og knutepunkt

* Skari
*Arm frå Kjos til  Korsen (0,7 km)
* Bleiken

## Bakgrunnsstoff
Fylkesveg 40 i Oppland

**Fylkesveg 40 i Oppland** går mellom Grinaker og Røykenvik i Gran kommune. Vegen er 3,5 km lang.

## Kommunar og knutepunkt

* Grinaker
* Røykenvik

## Bakgrunnsstoff
Fylkesveg 44 i Oppland

**Fylkesveg 44 i Oppland** går mellom Augedals bru og Hennung i Gran kommune. Vegen er 9,9 km lang.

## Kommunar og knutepunkt

* Augedals bru
* frå Bleiken til  Skari
* Gjøvikbanen

*Endepunkt Hennung

## Bakgrunnsstoff
Act Naturally

«**Act Naturally**» er ein song skrive av Johnny Russell og Voni Morrison, og opphavleg spelt inn av Buck Owens, som nådde førsteplassen på Country-lista i USA med singelen i 1963. Dette var første gongen Owen var på førsteplassen. I 2002 plasserte Shelly Fabian frå About.com songen på 169. plass på lista over dei 500 største countrysongane nokon gong.

Songen er spelt av mange andre artistar, mellom anna Loretta Lynn og The Beatles.

Songen var sterkt medverkande til å gjere Buck Owens til ei stor stjerne og songen låg totalt 28 veker inne på countrylista i USA. I løpet av 1960-åra hadde Owens heile 19 songar på toppen av countrylista. 

The Beatles spelte inn songen for albumet *[[albumet Help!|Help!]]* i 1965 og han vart gjeven ut som B-side på singelen «Yesterday». Beatles-utgåva er sungen av Ringo Starr. 

## Kjelder

* *Denne artikkelen bygger på «[[:en:Act Naturally|Act Naturally]]» frå , den 11. oktober 2008.* 
** * oppgav desse kjeldene:*
Fylkesveg 47 i Oppland

**Fylkesveg 47 i Oppland** går mellom Bjoneroa i Gran kommune og Vassenden i Søndre Land kommune. 

Trasear: Bjoneroa – Bålerud (10,5 km), grensa Ringerike/Gran – Øyvasselva (0,2 km). Saman med fylkesveg 184 i Buskerud utgjer han eitt vegstykke.

## Kommunar og knutepunkt

* Bjoneroa
* frå Krokfoss bru til Storgrunnvika (4,6 km)
*Kommunal veg frå Gammelsætra til Myrsætra
*Fylkesgrensa ved Bålerud
----Erstatta av  i Ringerike kommune
----
*Fylkesgrensa Ringerike/Gran

*Vassenden
*Endepunkt fylkesgrensa Øyvasselva →  (Buskerud) til  Bjonevika i Ringerike kommune

## Bakgrunnsstoff
Fylkesveg 2322

**Fylkesveg 2322** går mellom Krokfoss bru og Storgrunnvika i Gran kommune. Vegen er 4,6 km lang.

Fram til 2019 var vegen fylkesveg 48 i Oppland.

## Kommunar og knutepunkt

* Krokfoss bru
*Kommunal veg frå Storgrunnvika til Vestland (1,7 km) og Kleiva (2,1 km)

## Bakgrunnsstoff
I’ll Follow the Sun

«**I’ll Follow the Sun**» er ein song av The Beatles. Han er ein melankolsk ballade sunge av Paul McCartney, som òg skreiv songen. Songen er derimot tilskriven Lennon/McCartney.

Songen vart gjeven ut på *[[Beatles for Sale]]* i 1964. I Noreg vart songen gjeven ut på singel og han var ei veke innom Topp 10 på VG-lista i 1965. 

## Medverkande
*Paul McCartney – solovokal, bassgitar, akustisk sologitar
*John Lennon – harmonivokal, akustisk rytmegitar
*George Harrison – elektrisk sologitar
*Ringo Starr – perkusjon
:Personell per Ian MacDonald

## Kjelder

**Denne artikkelen bygger på «[[:en:I’ll Follow the Sun|I’ll Follow the Sun]]» frå ,  den 11. mars 2018.* 
*** oppgav desse kjeldene:*



## Bakgrunnsstoff
* Alan W. Pollack om I'll Follow The Sun
* The Beatles Bible: I'll Follow The Sun
Fylkesveg 59 i Oppland

:*Sjå òg [[fylkesveg 59|fylkesveg 59 (fleirtyding)]]*.

**Fylkesveg 59 i Oppland** går mellom Horn og Tangen i Gran kommune. Vegen er 180 meter lang utanom ferjestrekninga.

## Kommunar og knutepunkt

* Horn
* Ferje frå Horn (Randsfjordferja)
*til Tangen
* Tangen

## Bakgrunnsstoff
Fylkesveg 73 i Oppland

**Fylkesveg 73 i Oppland** går mellom Skreia og Håjenbakken i Østre Toten kommune. Vegen er 11,3 km lang.

## Kommunar og knutepunkt

* Skreia
* frå Stange til  Fagertun (6,7 km)
* Håjenbakken

## Bakgrunnsstoff
Fylkesveg 74 i Oppland

**Fylkesveg 74 i Oppland** går mellom Fagertun og Stange i Østre Toten kommune. Vegen er 6,7 km lang.

## Kommunar og knutepunkt

* Fagertun
* Stange

## Bakgrunnsstoff
Fylkesveg 76 i Oppland

**Fylkesveg 76 i Oppland** går mellom Håjen og Narum bru i Østre Toten kommune. Vegen er 4,2 km lang.

## Kommunar og knutepunkt

* Håjen
* Narum bru

## Bakgrunnsstoff
Fylkesveg 50 i Oppland

**Fylkesveg 50 i Oppland** går mellom Granvang og Prestkvern i Gran kommune. Vegen er 7,4 km lang.

Før 1. januar 2010 vart vegen kalla *fylkesveg 53 i Oppland*.

## Kommunar og knutepunkt

* Granvang
* frå Hov til  Skjollabakken (2,0 km)
* frå Ringstad til Lynnebakken (3,8 km)
* frå Framstad til  Amundrud (6,9 km) → 
* Jaren
* Jaren
* frå Fagertun til  Jarhaug (3,8 km)
* frå Prestkvern til  Hilden (3,9 km)
* Prestkvern

## Bakgrunnsstoff
Fylkesveg 54 i Oppland

:*Sjå òg [[fylkesveg 54|fylkesveg 54 (fleirtyding)]]*.

**Fylkesveg 54 i Oppland** går mellom Amundrud og Prestkvern i Gran kommune. Vegen er 4,3 km lang.

## Kommunar og knutepunkt

* Amundrud
* frå Amundrud til  Framstad (6,9 km)
* Prestkvern

## Bakgrunnsstoff
Fylkesveg 81 i Oppland

**Fylkesveg 81 i Oppland** går mellom Blili i Vestre Toten kommune og Lundby i Østre Toten kommune. Vegen er 5,8 km lang.

## Kommunar og knutepunkt

* Blili

* Rud
* Lundby

## Bakgrunnsstoff
Fylkesveg 82 i Oppland

**Fylkesveg 82 i Oppland** går mellom Raufoss og Nærstein i Vestre Toten kommune. Vegen er 8,9 km lang.

## Kommunar og knutepunkt

* Raufoss → 
* Gjøvikbanen
* Nordset
* Nærstein → 

## Bakgrunnsstoff
Fylkesveg 84 i Oppland

:*Sjå òg [[fylkesveg 84 (fleirtyding)]]*.

**Fylkesveg 84 i Oppland** går mellom Borglund og Ensrud i Østre Toten kommune. Vegen er 6,2 km lang.

## Kommunar og knutepunkt

* Borglund
* frå Nerset til  Børsvollsvea i Vestre Toten kommune (4,8 km)
* Rud
*Arm til  Ensrud (35 m)
* Ensrud

## Bakgrunnsstoff
Fylkesveg 85 i Oppland

:*Sjå òg [[fylkesveg 85|fylkesveg 85 (fleirtyding)]]*.

**Fylkesveg 85 i Oppland** går mellom Andersgard og Fagerlund i Østre Toten kommune. Vegen er 9,9 km lang.

## Kommunar og knutepunkt

* Andersgard
* Haug
* Sogstad
* Fagerlund

## Bakgrunnsstoff